cyanic-selkie/wikianc huggingface dataset:
Fønikia
Forholdet til grekerne
Al Mina ved utløpet av elven Orontes i dagens Syria er et spesielt eksempel på handelen mellom Hellas og Fønikia. Det har blitt teoretisert at ved 700-tallet f.Kr. greske handelsfolk fra Euboia etablerte et kommersielt marked her, et entrepôt, hvor handelsmenn fra mange kanter møttes, handlet og solgte uten at toll ble krevd fra noen av partene. Her ble handelsvarer importert og eksportert, ofte med profitt som var mulig på grunn av forholdene for handel. Grunnen var at mange handelsmenn var motvillige til å risikere den lange ferden mellom Fønikia og Hellas, og isteden møttes noen på halvveien. Kjøpmenn i Midtøsten tenderte antagelig til å ta høyere priser overfor skip som kom lengre unna. Ved høyere kvanta lønte det seg å selge og kjøpe i Al Mina. Det er dog fortsatt usikkerhet om dette opplegget faktisk eksisterte ved Al Mina. Fønikerne hadde fått sitt navn av grekerne. Deres mest kjente handelsprodukt var fargestoffet purpur, hvilket det greske ordet for er phoenos.
I Bibelen
Hiram er knyttet til byggingen av tempelet. I Andre Krønikebok 2:14:
Dette er arkitekten av Salomos tempel, Hiram, som siden har blitt en del av læren til frimureriet, og som i bibelteksten assosieres til tyrisk purpur (purpurrød), inkludert fiolett og karmosinrød.
Senere raste og klagde reformerende profeter høylytt mot praksisen av ta kongelige hustruer fra utlendinger: profeten Elia fordømte Jesabel, en prinsesser fra Tyr som ble hustru av kong Akab, konge av nordlige Israel, og som introduserte dyrkelsen av hennes guder med Baal i spissen.
Lenge etter at fønikisk kultur hadde blomstret, eller at Fønikia hadde eksistert som noen form for politisk enhet, refererte hellenistiske innfødte i regionen hvor kanaanittene fortsatt bodde fortsatt til dem som «syrisk-fønikiske», slik som i Evangeliet etter Markus 7:26: «Denne kvinnen var gresktalende, av syrisk-fønikisk ætt. Hun ba ham drive den onde ånden ut av datteren.»
Inflasjon
Årsaker
En banks kredittskapende evne er betinget av minimum 8 prosent kapitaldekning (ansvarlig kapital i forhold til forvaltningskapital). All ansvarlig kapital utover dette kan stå på konto i sentralbanken eller lånes til en bank som ønsker å øke sin egen kapitaldekning og tilbyr høyere rente. Publikums hyppige transaksjoner mellom banker gjør at bankene konstant må låne av hverandre.
I perioder der publikum låner mindre kan staten øke pengemengden ved statlig låneopptak. Dette var tilfellet i Norge under finanskrisen 2008 da bankenes utlånsvillighet var lav av frykt for risiko for mislighold. Mange stater opererer med budsjettunderskudd finansiert ved statsgjeld for å sikre en økende pengemengde i tråd med Keynes økonomiske teorier. I Norge taes statsgjeld opp etter råd fra sentralbanken.
En sterk økning i pengemengden betyr ikke nødvendigvis en tilsvarende økning i prisene på konsumprodukter. Ofte betyr lave renter at det skapes mye bankkreditt som plasseres i investeringsmarkeder som aksjer (opptakten til den store depresjonen) eller bolig (opptakten til finanskrisen 2008). Det driver opp prisene betydelig og kalles prisbobler. Boblene sprekker typisk når den lette tilgangen på penger forsvinner eller markedet går tom for nye investorer.
Måling av inflasjon
Inflasjon blir målt ved å observere utviklingen av en stor gruppe varer og tjenester i en økonomi (vanligvis basert på data innsamlet av et offentlig statistikkbyrå). Prisene til disse varene og tjenestene blir kombinert for å gi prisveksten eller det gjennomsnittlige prisnivået. Inflasjonsraten er økningen i denne indeksen, og mens prisnivå kan bli sett på som målingen av størrelsen til en ballong kan inflasjon bli sett på som dens økning i størrelse.
Sportsklubben Djerv 1919
Sportsklubben Djerv 1919 er en fotballklubb hjemmehørende i Haugesund. Klubbens lag trener på Djervbanen, noen kommunale baner og i Djervhallen. Klubben spilte i 1. divisjon i 1988 og i cupen kom de til semifinalen i 1986.
Inflasjon
Måling av inflasjon
Det finnes ulike målemetoder av inflasjon, da verdien til inflasjon avhenger av hvilken vekt man gir hver enkelt vare og tjeneste i indeksen. Eksempler på noen måleenheter er:
Hyperinflasjon
Hyperinflasjon er et begrep innen økonomien som brukes når inflasjonen er «helt ute av kontroll», dvs. når prisene øker kraftig i takt med at valutaen mister sin verdi. Det finnes ingen presis definisjon på hyperinflasjon, og en enkel definisjon går ut på en årlig inflasjon på 50 % eller mer. De fleste økonomer definerer imidlertid hyperinflasjon som «en inflasjonssyklus uten noen form for tendens til å stabilisere seg».
Sportsklubben Djerv 1919
Det ble vurdert sammenslåing av Djerv 1919, Haugar og SK Vard Haugesund i 1992 etter initiativet av Djerv 1919, men det ble det ikke noe av før i 1993 da ble klubben fusjonert med Haugar, og dannet FK Haugesund, med mål om å danne et stabilt eliteserielag. FK Haugesund ble offisielt stiftet på en konstituerende generalforsamling den 28. oktober 1993.
I 2023 spiller Djerv 1919 i 3. divisjon. Klubben er en breddeklubb med underkant av 1000 fotballspillere totalt i klubben fordelt på rundt 55 lag.
Inflasjon
Hyperinflasjon
I moderne historie har hyperinflasjoner blitt foråsaket av ekstremt stor statlig utenlandsgjeld. Når et land selger store mengder av sin egen valuta på valutamarkedet for å kjøpe valuta lånet er i for betaling av avdrag og renter minker verdien av valutaen som selges. I denne situasjonen er valutaen sårbar for blankosalg ("short sell" på engelsk) som betyr at valutaspekulatører låner store mengder av valutaen som de selger umiddelbart, for så å kjøpe tilbake når verdien er gått ned. Når lånet så tilbakebetales sitter de igjen med profitt tilsvarende verdiminkningen minus lånekostnader. Dette medfører større salg på valutamarkedet som senker verdien ytterligere, samt at når valuta lånes av en bank øker pengemengden og dermed inflasjon. Hvis inflasjonen blir så stor at folket bruker opp sparepengene så fort de kan er valutaen nær ubrukelig.
Sportsklubben Djerv 1919
Klubbens navn kommer av at årstallet for klubbens opprettelse ble lagt til klubbnavnet for å unngå forveksling med den bergenske Sportsklubben Djerv.
Inflasjon
Hyperinflasjon
Dette har vært tilfelle i flere land som har tatt opp store dollarlån av IMF eller Verdensbanken, og i Weimarrepublikken som ble pålagt et enormt erstatningskrav etter tapet i første verdenskrig som skulle betales i dollar, pund eller gull.
Hyperinflasjon kan tvinge frem en revaluering av et lands valuta, noe som var tilfellet med Tyrkia. De bestemte seg for å revaluere Tyrkisk lira 1. januar 2005 pga. stadig økende inflasjon siden 1970-årene. Et annet kjent eksempel er Tyskland i 1920-årene.
Leviathan (bok)
Leviathan er en bok skrevet i 1651 av den engelske filosofen Thomas Hobbes (1588–1679). Det er en av de mest berømte og innflytelsesrike bøker skrevet innen politisk filosofi. Boka, hvis full tittel er Leviathan or The Matter, Forme and Power of a Common Wealth Ecclesiasticall and Civil, oppkalt etter den bibelske Leviatan i Jobs bok. Boken ble utgitt i 1651, det året den engelske borgerkrigen sluttet (revidert utgave på latin kom i 1668). I verket rettferdiggjør Hobbes staten generelt og eneveldet spesielt med utgangspunkt i overveielser omkring den såkalte naturtilstanden, det vil si den tilstanden man ville få uten noen overordnet myndighet. Leviathan er rangert som et framstående vestlig verk om statsfunksjonen og sammenlignbar i betydning med Machiavellis Fyrsten (1532). Den ble skrevet under den engelske borgerkrigen (1642–1651), mens Hobbes var i Frankrike som en av de første som flyktet dit, og krigens brutalitet, mente Hobbes, var et tegn på hvordan livet var uten en stat, i naturtilstanden, og kunne kun bli unngått av en sterk, udelt regjering, en enehersker. Den eneste måten å unngå grusomheter på i alles krig mot alle er ved passiv, blind lydighet mot en eneveldig hersker. Den er betraktet som en av de tidligste og mest innflytelsesrike eksempler på teorien om samfunnskontrakt.
Bakgrunn
Bakgrunnen var Hobbes samtid, som var preget av den engelske borgerkrigen. Hobbes skrev at kaos og borgerkrig, situasjoner som var vanlig under naturtilstanden bare kunne unngås ved et sterkt og sentralisert styre. Dette var nødvendig for å unngå en alles krig mot alle. Hobbes argumenterte derfor for eneveldet. Mer presist rettferdiggjør han eksistensen av en slik myndighet ved forestillingen om en «frivillig» underordning, gjennom en samfunnskontrakt, med sikte på bedre å ivareta grunnleggende interesser, verdier og plikter. Hobbes er ikke alene om en slik kontraktteori, men i motsetning til for eksempel John Locke, som ønsker maktdeling, går Hobbes altså inn for et enevelde. Troen på eneveldets fortrinn må imidlertid ikke blandes sammen med hans statsabsolutisme; læren om statens ubegrensede makt knyttes ikke til noen bestemt styreform, den gjelder for demokratiet og aristokratiet like mye som for monarkiet.
Følgende forutsetninger ligger til grunn for teorien: at menneskene ønsker å overleve, at de ønsker seg et behagelig, rommelig liv, at de ønsker å oppnå makt og ære, at de er nokså like i evne og sårbarhet og at det alltid vil være en knapphet på ressurser. Ut fra dette slutter han at det vil utvikle seg en alles krig mot alle. Noen vil angripe andre for å sikre sin egen overlevelse og sine egne materielle interesser bedre. Den stadige faren for å bli angrepet vil i sin tur føre til at de som egentlig ønsker å la andre i fred, må gå til forkjøpsangrep. Denne tilstanden vil etter hvert oppleves som uutholdelig. Dette er bakgrunnen for samfunnskontrakten. Siden ingen vil klare seg kun ved egen godvilje, så er det nødvendig at menneskene overfører all sin makt og styrke til ett menneske, eller til en forsamling som gjennom flertallsavgjørelser kan opptre med en vilje. Dette skjer gjennom en kontrakt mellom de individer som utgjør vedkommende samfunn. De som i utgangspunktet er mot denne løsningen, vil likevel være bundet av den, da de har vært med på den beslutningsprosessen som har ført fram til kontrakten.
Veritas
Veritas (latin – «sannhet») kan vise til:
The Elder Scrolls III: Morrowind
The Elder Scrolls III: Morrowind (eller bare Morrowind) er et rollespill fra 2002 til PC og Xbox. Det inngår i The Elder Scrolls-serien utviklet av Bethesda Softworks.
Spillets oppbygning
Oppfølgeren, The Elder Scrolls IV: Oblivion, ble utgitt våren 2006.
Utvidelsespakker
To utvidelsespakker har blitt laget til Morrowind:
Begge utvidelsene inneholder en ny hovedhistorie, i tillegg til mange nye småoppdrag.
I 2003 utga Bethesda Softworks en Game of the Year-pakke som inneholder både Morrowind og de to utvidelsene. Utvidelsene var ikke tilgjengelig til Xbox før lanseringen av samlepakken.
Modifikasjoner
Det finnes tusener av modifikasjoner laget av spillerne selv, men i tillegg har Bethesda Softworks utviklet et antall offisielle modifikasjoner, tilgjengelig for nedlasting på Morrowinds hjemmeside.
Marc Forster
Marc Forster (født 30. november 1969 i Neu-Ulm) er en tysk-sveitsisk filmregissør og manusforfatter. Han har regissørt filmer som Monster's Ball og Finding Neverland, og har blitt valgt til å regissere den 22. James Bond-filmen. Han takket nei til å regissere Harry Potter og fangen fra Azkaban.
Marc Forster ble født i den tyske delstaten Baden-Württemberg og vokste opp i Davos, et kjent vintersportssted i den sveitsiske kantonen Graubünden. Faren var en sveitsisk lege og moren var en tysk arkitekt. Faren, Rolf Forster, eide et legemiddelfirma og ble svært velstående i løpet av 1970-tallet. Marc Forster tok Matura ved det renommerte Institut Montana Zugerberg. På denne tiden solgte faren legemiddelfirmaet og investerte i risikoprosjekter. På kort tid tapte familien Forster det meste av formuen sin. Marc Forster fikk likevel hjelp av rike venner av familien, og flyttet i 1990 til New York for å studere ved den kjente filmskolen ved New York University. Hans første film, Loungers, spilte han inn med et budsjett på 10 000 amerikanske dollar i 1995. Filmen vant publikumsprisen ved Slamdance Festival
Ram Singh av Datia
Ram Singh av Datia var fra 1728 til 1730 hersker over staten Datia i India. Han var sønn av Ram Chandra og ble etterfulgt av sin sønn Guman Singh.
Christen Smith
Christen Smith (født 17. oktober 1785 i Skoger ved Drammen, død 22. september 1816 ved Kongoelven) var en norsk naturforsker. Han var den første som ble utnevnt som professor i økonomi i Norge.
Bakgrunn og virke
Han var sønn av Anders Smith i Drammen.
Han ble student i 1801, tok medisinsk embetseksamen 1808 og var praktiserende lege i Norge 1809–1812. Han ble konstituert som fysikus i Jarlsberg i 1808 og ble lege ved Frederiks Hospital i København i 1809. Sammen med den danske professoren J. W. Hornemann reiste han 1803–1813 sammen med utenlandske forskere gjennom store deler av Norge, blant annet som pioner i Jotunheimen, og gjorde botaniske undersøkelser. Smith var overbevist om at den «høie Fjeldarm» mellom «Sæterdalen og Sjødalen» i Vågå og Bøverdalen i Lom utgjorde den høyeste del av Langfjellene, og at Svartdalstindene og Besshø var blant de høyeste punktene. Fjellområdet mellom Valdres og Vågå beskrev han som tilholdssted for «uhyre Flokke» av reinsdyr og han kom med forslag om tamreindrift i området.
Smith regnes sammen med Jens Esmark som førstebestigere av Gaustatoppen i august 1810.
I 1814 ble han utnevnt til professor i «statsøkonomie og botanikk» ved Universitetet i Christiania, men kom aldri til å tiltre i stillingen. Smith hadde ingen utdanningen innenfor det som i dag regnes som faget økonomi. På den tiden var økonomi som universitetsfag praktisk innrettet og preget av merkantilismen. Utnyttelse av landets naturressurser sto sentralt blant annet gjennom landbruket. Smiths reiser i landets indre overbeviste ham om at naturressursene der hadde økonomisk verdi. I 1815 besøkte han sammen med Leopold von Buch Kanariøyene.
På oppfordring av Royal Society i London ble han i 1816 som botaniker og geolog med på en vitenskapelig ekspedisjon for utforskning av elven Kongos nedre løp. Kongos løp var på denne tiden i hovedsak ukjent. Ekspedisjonen var i regi av den britiske marine. Planen var å utruste det ene av ekspedisjonens skip, «Congo», med James Watts dampmaskin og skovler slik at det ville bli verdens første dampbåt. Det ville være lettere å ta seg opp Kongo med dampbåt enn med seil. «Congo» viste seg uegnet til dampdrift og maskinen ble tatt ut igjen, «Congo» ble utstyrt med to ekstra, avtagbare kjøler for å kunne fungere både på åpent hav og i elv. Ekspedisjonen ble en tragedie. Smith og 21 av et mannskap på 56 døde av tropefeber. Gartneren fra Kew Garden overlevde turen og tok vare på Smiths dagbøker og samlinger fra Kongo, hvoriblant et herbarium med 620 arter hvorav 250 var nye for vitenskapen. Smiths legeme ble senket i havet 22. september 1816 utenfor Kongos munning.
Autornavnet C.Sm. brukes for planter som han har beskrevet.
Smiths søknad om reisemidler fra Det Kgl Selskab for Norges Vel gjøre rede for bakgrunnen i en eneste lang setning:
Verker
Flere av hans etterlatte skrifter ble også utgitt av hans venn botanikeren Martin Richard Flor.
Demoscenen
Demoscenen er en subkultur for kreativ bruk av en datamaskin, med fokus på datamaskinen i seg selv som medie. Dette uttrykkes i stor grad gjennom såkalte demoer. En demo genererer bilder som viser bevegelige visuelle effekter i sanntid i motsetning til en musikkvideo som viser bilder som er lagret sekvensielt på en datamaskin. Det vil si, det som vises på skjermen er generert av programmererens programkode ofte ved bruk av aritmetikk og matematiske modeller. En typisk moderne demo med inkluderte datafiler tar opp ca. 20-50MB harddiskplass noe som er vesentlig mindre enn en videofil av tilsvarende kvalitet.
En som er medlem av demoscenen, en såkalt demoscener, kan være medlem av en (eller flere) gruppe(r) eller være frittstående. Det var tidligere vanlig å prøve å overbevise sine ferdigheter til en annen gruppe for å vise at man var god nok. Hvis medlemmene likte personen og ferdighetene kunne han/hun bli med i deres demogruppe. I en tradisjonell demogruppe har medlemmene individuelle oppgaver som kan sammenlignes med en musikkgruppe som har medlemmer med sine oppgaver. Denne gruppen består av en eller flere programmerere, grafikere, musikere og 3D-artister. Det er heller ikke uvanlig at medlemmer fra forskjellige demogrupper går sammen for å lage en demo (Gjerne kalt "Co-Prod").
Miljøet består, for det meste, av myndige (etter Norsk lov) folk, og alkohol er ofte en del av slike demoparties. (The Gathering er 100% rusfritt, og er unntatt fra dette)
Historie
Demoscenen har sitt opphav fra piratkopieringsmiljøet. (Aktive deltakere i piratkopieringsmiljøet er kjent for å fjerne kopibeskyttelse fra spill og applikasjoner for så å distribuere det internt, men på grunn av nåtidens teknologi og alternativer for fildeling så lekker det som oftest ut til mannen i gata kort tid etter "slipp"). Det ble tidlig på 80-tallet vanlig å "signere" med kallenavn på spill og programmer man hadde fjernet kopibeskyttelsen på, og det begynte etterhvert å oppstå konkurranse om å være først ute med det nyeste.
Etterhvert begynte grupper å dannes, og crackerne (de som "knekker" kopibeskyttelsen) begynte etterhvert å legge til en logo av gruppas navn (for å vise at de hadde en identitet) og lignende til programmene, og ikke lang tid etter begynte man også å legge til musikk, animasjoner og scrolltekster (sidelengs "rulletekst") for å hilse til andre grupper. Disse små snuttene ble lagt før applikasjonen eller spillet begynte og dermed var introen (også ofte kalt "crackintro" eller "cracktro") født. Det varte ikke lenge før det også begynte å knives om å lage de mest underholdende introene, og grunnlaget for det som i dag kalles demoscenen var skapt.
(Det må her nevnes at dagens demoscene ikke har noen affiliasjon med piratkopieringsmiljøet. Demoscenen vokste seg til å bli en egen kultur der demoscenerne kunne uttrykte sin kreativitet ved bruk av audiovisuelle-effekter).
Nærmere midten av 80-tallet var det noen som fikk idéen med å utslippe pakker med bare introer. Introene fikk flere visuelle effekter, større varighet og filstørrelse, og dermed ble demo-konseptet en realitet.
Hver påske har The Gathering (Norges største dataparty) demokonkurranser. The Gathering begynte opprinnelig som et rent demoscene-party (ofte kalt "Copyparty"), men i de senere årene har det blitt større fokus på spilling og spillkultur. Til tross for dette har arrangørene fortsatt med å se verdien av demoscenen, og det blir brukt mye tid og ressurser på å fremdeles avholde konkurranser som har vært et viktig høydepunkt siden det første TG i 1992.
Andre norske dataparties med hovedfokus på demoscenen er Solskogen (arrangeres om sommeren) og KinderGarden (arrangeres i slutten av November).
Demogrupper eller individuelle demoscenere leverer inn bidragene sine og får vist produktet sitt på storskjerm. Etter visning kan alle som er på partyet få stemme på hvilke bidrag de liker best. Etterpå er det premieseremoni og de deltakerne med bidrag som får flest stemmer får som regel en premie.
Demo
En demo er en slags mellomting av en musikkvideo og et videospill; synkronisert grafikk og musikk som i en musikkvideo, men genereres i sanntid som et spill.
Software-rendret demo
En demo som ikke bruker maskinvareakselerasjon. Ren prosessorkraft brukes for å skape visuelle effekter og 3D-Rendering. Dette er vanligvis ikke lenger en av konkurransekategoriene på et demoparty siden dagens datamaskiner har innebygget eller separat 3D-akselerasjonskort. Kategorien har også vært omtalt som "Non-accelerated demo". Hvis en demo er blitt laget på en gammel datamaskin som Commodore 64 eller Amiga og ser teknisk veldig bra ut eller viser nye triks som aldri har blitt sett før på maskinvaren, får skaperne ofte mer ros av andre demoscenere.
Under denne kategorien finner vi også gamle PC DOS-demoer som var laget da det ikke fantes 3D-akselerasjonskort og skjermkort var det eneste man hadde. Skjermkortets oppgave var å vise grafikken i forskjellige oppløsninger med x-antall farger. Det var mer vanlig med demoer som hadde VGA-modus i 320x200 oppløsning med 256 farger. Man måtte sette akkumulator-registeret til 13h og kalle interrupt 10h for å sette skjerm-modusen. For å vise en pixel på skjermen måtte man skrive til VGA-minnet som var lokalisert på den fysiske adressen 0xa000. Noen demo-programmerere utnyttet andre obskure oppløsninger som kunne vise flere farger på noen skjermkort. Gamle PC DOS-demoer kan fortsatt kjøres under Dosbox (en DOS-Emulator) eller så kan man finne video-opptak av de på nettet. Det var en tid da 3D-akselerasjonskort begynte å komme på markedet, blant annet 3DFX, men PC-demoer med 3D-akselerasjon tok av etter at Windows kom på markedet.
Hardware-rendret demo
En demo som benytter seg av funksjoner maskinvaren kan by på. via et programmeringsgrensesnitt (såkalt API) som DirectX og OpenGL. Dagens PC-er har i de aller fleste tilfeller egne ekspansjonskort med grafikk-prosessorer som er beregnet for 3D-grafikk, noe som tar mye av belastningen vekk fra hovedprosessoren som da heller kan brukes til andre ting (som f.eks. utregninger).
Konsolldemo
I denne kategorien finner vi demoer som er blitt laget på konsoller som Dreamcast, XBox, GameCube, GameBoy Advance og PlayStation, men de er blant sjeldenhetene.
Intro
En intro er en liten demo. Introer deles for tiden inn i to hoved-sjangre, som skilles på størrelse i antall bytes:
Andre variasjoner forekommer. Eksempelvis kan det nevnes at intro-konkurransene for Amiga-plattformen inntil midten av 90-tallet hadde en grense på 40KB.
Introer benytter seg i stor grad av algoritmisk generert innhold for å spare plass, noe som kan føre til lenger oppstartstid enn en vanlig demo.
Sub-intro
Eksempler på intro sub-sjangre under 4 KiB:
Annet
Andre kategorier er: Grafikk (Raytracing og håndtegnet), Video (Helt eller delvis datagenerert) (Wild), musikk (Hi-Qual, Tracked). Executables: Softsynth og gfx-rendered med maksimumgrense på x-antall bytes har blitt mer vanlig de senere år. En produktiv demoscener bidrar nødvendigvis ikke bare til en demo, men også andre kategorier.
Carl Friedrich Gauss
Carl Friedrich Gauss (tysk: Gauß, født 30. april 1777 i Braunschweig, død 23. februar 1855 i Göttingen) var en tysk matematiker, astronom, geodet og fysiker. Gauss er blitt genierklært og blir av og til omtalt som «matematikkens fyrste» (princeps mathematicorum) og «den største matematiker siden antikken». Sammen med Leonhard Euler, Isaac Newton og Arkimedes regnes han blant de største matematikerne i historien. Gauss gjorde en rekke viktige oppdagelser innenfor matematikk, fysikk, geofysikk og astronomi.
Allerede som barn viste Gauss seg som svært begavet, og det verserer flere anekdoter om egenskapene hans. De første viktige matematiske oppdagelsene gjorde han som tenåring. Hovedverket Disquisitiones Arithmeticae avsluttet han i 1798 da han var 21 år, men arbeidet ble ikke publisert før tre år senere. Verket legger grunnlaget for moderne tallteori, og det har vært med å forme dette feltet helt frem til våre dager.
Barne- og ungdomsårene
Gauss ble født i Braunschweig, i det som i dag er Niedersachsen i Tyskland. Han var den eneste gutten i søskenflokken. Selv om han selv skulle bli en av tidenes største matematikere, hadde ingen av foreldrene noen utdannelse. En av de mange anekdotene om Gauss sier at han allerede som treåring var istand til å oppdage feil i farens regnskap.
En annen kjent historie om den unge Gauss fant angivelig sted da læreren på barneskolen, J.G. Büttner, hadde gitt elevene en oppgave som skulle holde dem i sving en stund. Oppgaven var å addere alle tallene fra 1 til 100. Historien forteller videre at åtte år gamle Gauss til alles overraskelse kom frem til riktig svar på noen få sekunder. Han hadde da innsett at en parvis addisjon av tallene fra motsatt ende av rekken (1 + 100, 2 + 99, 3 + 98, osv.) ville gi det mye enklere regnestykket 50 × 101 = 5050.
Hertugen av Braunschweig sørget for at Gauss fikk et stipend slik at han kunne studere matematikk ved byens universitet. Her studerte Gauss fra 1792 til 1795, før han reiste til Göttingen for å studere videre der. Mens han var student gjenoppdaget han flere viktige matematiske teorier. I 1796 kom det endelige gjennombruddet da han oppdaget at en regulær mangekant hvor antall sider er lik et Fermat-primtall kan konstrueres med passer og linjal. Dette var en viktig oppdagelse innenfor et område som hadde opptatt matematikere helt siden antikkens Hellas. Gauss var så fornøyd med dette resultatet at han ytret ønske om at en regulær syttenkant skulle hugges inn i gravsteinen hans. Dette ønsket ble avvist av steinhuggeren, som mente at den kompliserte konstruksjonen i realiteten ville se ut som en sirkel.
Voksen alder
I sin avhandling fra 1799 presenterte Gauss et bevis for algebraens fundamentalteorem. Flere andre matematikere hadde forsøkt å bevise denne setningen tidligere uten å lykkes. I løpet av karrieren leverte Gauss ytterligere tre bevis, og det siste av disse (fra 1849) blir ansett å holde mål også etter dagens krav til bevis.
I 1801 publiserte han boken Disquisitiones arithmeticae, der han gav en systematisk fremstilling av tallteori og samtidig innførte mange nye ideer og begreper. Denne boken inneholder blant annet en oversiktlig fremstilling av moduloregning. Samme året oppdaget den italienske astronomen Giuseppe Piazzi dvergplaneten Ceres, men han kunne bare observere den i noen få dager. Gauss regnet ut den nøyaktige posisjonen hvor en kunne forvente å observere dvergplaneten igjen, og i desember samme år ble den gjenoppdaget av to andre astronomer, takket være Gauss' utregninger.
Gauss ble professor i astronomi i 1807 og var direktør for observatoriet i Göttingen. Denne stillingen beholdt han livet ut. Oppdagelsen av Ceres ledet Gauss til studiet av hvordan dvergplaneters bevegelse blir forstyrret av større planeter, og dette arbeidet ble publisert i 1809 med tittelen: Theoria motus corporum coelestium in sectionibus conicis solem ambientum.
Gauss var svært dyktig i hoderegning, og da han fikk spørsmålet om hvordan han hadde vært i stand til å forutsi banen til Ceres med så stor nøyaktighet, skal han ha svart: «Jeg brukte logaritmer.» Den som stilte spørsmålet lurte på hvordan han hadde vært i stand til å lete opp så mange tall i logaritme-tabellene på så kort tid. «Slå dem opp?» svarte Gauss. «Hvem behøver å slå dem opp? Jeg regnet dem bare ut i hodet!»
I tillegg til sine oppdagelser i matematikk arbeidet Gauss også med fysikk, mekanikk og geofysikk. I tillegg var han oppfinner. Sammen med fysikeren Wilhelm Eduard Weber (1804–1891) bygget han den første elektriske telegrafen i 1833.
Familie
Gauss' privatliv ble preget av at hans første kone, Johanna Osthoff, led en tidlig død i 1809. Like etter døde også et av barna deres, Louis. Som et resultat av dette gikk Gauss inn i en depresjon som han aldri helt kom ut av. Han giftet seg igjen med en venninne av sin første kone, men dette ekteskapet ser ikke ut til å ha vært så lykkelig. Da hans andre kone, Friederica Wilhelmine Waldeck (Minna), døde etter lang tids sykeleie i 1831, var det en av døtrene som tok over husholdet. Hun tok seg også av faren helt frem til han døde i 1855.
Personlighet
Gauss publiserte aldri noe før han mente det var helt ferdig til å motstå enhver kritikk. Hans personlige motto var: pauca sed matura (få, men modne). Studier av de personlige dagbøkene hans viser at han faktisk oppdaget flere viktige matematiske teorier flere år før de ble publisert av andre matematikere.
I ettertiden er Gauss blitt kritisert for at han ikke var spesielt hjelpsom overfor de yngre matematikerne som fulgte etter ham. Blant annet forkastet han et brev om kvintiske ligninger sendt av Niels Henrik Abel, uten å kaste et blikk på arbeidet antok han det for å være verdiløst. Gjennom hele livet levde han isolert fra andre matematikere, noe som gav ham mange fiender. Det ble fortalt historier om unge matematikere som kom til Gauss med nye resultater, bare for å oppleve at Gauss åpnet skuffen og viste at dette var løsninger han hadde funnet for lenge siden. Likevel var det flere av Gauss' studenter som ble store matematikere, blant andre Richard Dedekind og Bernhard Riemann.
Sigisfred Mair
Siegfried Mair (født 10. august 1939 i Toblach, død 15. mai 1977) var en italiensk aker som deltok i de olympiske vinterleker 1964 i Innsbruck, 1968 i Grenoble og 1972 i Sapporo.
Mair vant en olympisk bronsemedalje i aking under Vinter-OL 1964 i Innsbruck. Sammen med Walter Ausserdorfer kom han på tredjeplass i konkurransen toer for menn, bak to lag fra Østerrike.
Mair omkom i en bilulykke i 1977.
Pont Neuf
Pont Neuf (norsk: «Nybroen») er den eldste bevarte bro over Seinen i Paris. Den ble påbegynt i 1578 og ferdigbygget i 1607. Broen er 278 meter lang og 28 meter bred.
Toppserien 1999
Toppserien 1999 ble vunnet av Asker. Sandviken og Kaupanger rykket ned.
Stiftelsen Det Norske Veritas
Stiftelsen Det Norske Veritas er en norsk stiftelse som har til vedtekts­festet formål å virke for sikring av liv, verdier og miljø. Stiftelsen ble stiftet 20. desember 1978, men har sin historie tilbake til 1864 og opprettelsen av en forening hvor gjensidige sjøforsikrings­foreninger var medlemmer for å drive felles skips­klassifikasjon. I september 2013 fusjonerte Det Norske Veritas med Germanischer Lloyd. Stiftelsen Det Norske Veritas er majoritetseier i det nye selskapet, DNV Group. Stiftelsen eier også DNV Eiendom AS på Høvik.
Historikk
I jubileumsskriftet Det norske Veritas 1864-1964 blir Hans Eleonardus Møller og Morten Smith-Petersen omtalt som institusjonens fedre. Møller ble DNVs første formann, en stilling hadde hadde frem til sin død i 1867. Han ble etterfulgt av Smith-Petersen. DNVs første direktør var kapteinløytnant i marinen Nils Ihlen. Videre ble det ansatt en assistent for direktøren samt 10 besiktigelsesmenn med base i de største byene fra Oslo til Kristiansund. I 1876 hadde DNV 22 faste besiktigelsesmenn, foruten 6 lokale.
Siden opprettelsen i 1864 har DNVs kjernekompetanse bestått i å identifisere, vurdere, og gi råd om hvordan en bør håndtere risiko. Om det gjelder skipsklassifikasjon, sertifisering av en bilprodusents ledelsessystem, eller råd om hvordan en best vedlikeholder en aldrende oljerigg, så er DNVs fokus å forbedre forretningsresultater på en sikker og ansvarlig måte.
Siden 1954 har DNV hatt en egen forskningsavdeling som har forsterket og videreutviklet tjenester, regler og industristandarder innen mange fagfelt. Mange av de teknologiløsningene DNV har utviklet har vært med på å definere internasjonalt anerkjente standarder.
Med hovedkvarter på Høvik utenfor Oslo, har DNV GL arbeidet internasjonalt siden 1864 og har etablert rundt 350 kontorer i 100 land og har mer enn 12.000 ansatte fra mer enn 85 land.
DNV GL fordeler sine aktiviteter på følgende områder:
Sikringskost
Sikringskost er mat som er spesielt rik på proteiner, vitaminer og mineraler, og ment å sikre mot mangelsykdommer. Man bør i tillegg få i seg tilleggskost for å dekke kroppens totale energibehov.
Dixeia
Dixeia er en slekt av sommerfugler i gruppen hvitvinger.
Utseende
Middelsstore (vingespenn 40-60 millimeter), hvite eller gule sommerfugler. Oversiden er ofte nesten ensfarget hvit eller gul, bare spissen av forvingen har en smal, svart kant, eller den kan ha svarte flekker. Undersiden av bakvingen er ofte litt mørkere enn resten.
Levevis
Larvene lever på busker i kapers-slekten (Capparis, familien Capparidaceae).
Utbredelse
Slekten er utbredt i Afrika sør for Sahara.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Ordenskjede
Ordenskjede er en del av de ordenstegn som blir båret av personer som er medlem av eller har blitt tildelt en orden. Ordenskjedet er det eldste metalliske ordenstegn.
De første fyrstelige ridderordener av sekulær karakter oppsto på 1300- og 1400-tallet som et middel for fyrsten til å knytte sentrale adelspersoner nærmere til seg. Disse suverene ridderordener hadde bare én klasse, ridderklassen, og det synlige tegn på medlemskap i en orden var ordenskjedet.
Flere av de énklassige kjedeordener har overlevd fram til vår tid og disse regnes blant de fornemste ordener. Blant de eldste slike ridderordener er den engelske Hosebåndsordenen, fra 1343–1344, den opprinnelig burgundiske orden Det gylne skinn fra 1430 og som i dag tildeles i Spania, og den danske Elefantordenen, innstiftet omkring 1457. Senere tilkom en rekke tilsvarende ridderordener, i én klasse og med begrenset medlemskap, der ordenstegnet er et kjede. Blant disse er den svenske Serafimerordenen, innstiftet i 1748. Ordenen Den norske løve, innstiftet i 1904, hadde som mål å etablere en høystatusorden etter modell av de eldre, fornemme ridderordener.
De fleste ordener er i dag rene fortjenstordener. I disse er ordenskjedet bare ordenstegn for den som mottar den høyeste grad av en orden, vanligvis kalt storkors eller storbånd. Dette er tilfelle i norske St. Olavs Orden og Den Kongelige Norske Fortjenstorden. I noen tilfeller kan ordenskjedet være en tilleggsutmerkelse innen høyere grad, slik at storkors kan tildeles med eller uten kjede. Blant ordener der øverste klasse også kan tildeles med kjede er den tsjekkiske Den hvite løves orden, Den islandske falkeorden og Republikken Italias fortjenstorden.
Tildeling av ordenskjede kan være et ledd i tradisjonell diplomatisk praksis ved at storkors med kjede tildeles andre lands statsoverhoder i forbindelse med statsbesøk.
Utforming og bæremåte
Ordenskjedet er laget av metall og har som oftest stiliserte avbildninger av symboler som ledd i kjedet. Fra kjedet henger et ordenstegn, ofte i form av et kors eller en stjerne i edelt metall med emalje. Ordenstegnet er prydet med symboler.
Ordenskjedet henges over skuldrene. Til kjedet hører som regel også en ordensstjerne til å bære på brystet. Ordenskjeder brukes til spesielt høytidelige klesdrakter og anledninger.
Heraldikk
I flere kongevåpen inngår ordenskjeder som henger rundt skjoldet. Noen kongevåpen har flere ordenskjeder. Det norske kongevåpenet har bare St. Olavs Ordens kjede rundt riksvåpenets skjold med den norske løve, og dette er plassert på en hermelinsforet, purpurfarget våpenkappe med kongekronen øverst. Danmarks store riksvåpen har kjedene for Dannebrogordenen og Elefantordenen. I Sveriges store riksvåpen inngår kjedet for Serafimerordenen. Leopoldsordenens kjede finnes i Belgias store riksvåpen. I Luxembourgs store riksvåpen inngår Eikekroneordenen. Kjedet for Ordenen det gylne skinn var tidligere en del av Spanias riksvåpen, men er nå kun å finne i kongevåpenet.
Tildeling av orden med kjede kan i noen tilfeller gi rett til å benytte ordensinsigniene i den enkeltes personlige våpenskjold. Medlemmer av Serafimerordenen får sine våpenskjold malt med våpenskjoldet omgitt ordenskjedet på en plate som opphenges i ordenskirken, Riddarholmskyrkan i Stockholm. Tilsvarende praksis finnes for Elefantordenen og Dannebrogordenen.
Allegany County (New York)
Allegany County er et fylke i den amerikanske delstaten New York. Det har 49 927 innbyggere (2000). Fylkets administrative senter er Belmont.
Fylket grenser til Cattaraugus County i vest, Wyoming County og Livingston County i nord og Steuben fylke i øst. Fylket grenser til delstaten Pennsylvania i syd.
Podistra
Podistra er en slekt av biller i delgruppen (underfamilien) «storbløtvinger» i familiegruppen bløtvinger.
Utbredelse
Podistra finnes i Europa og Asia, to arter er registrert fra Norge.
Utseende
Podistra er vanligvis mellom 5-15 mm lange. De fleste er gulbrune arter. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har ingen innbuktning i bakkanten og har en overflate som ikke er grovt rynket eller punktert. Leggene på mellom- og bakbeina er vanligvis krummet inn mot kroppen. Dekkvingene skjuler hele bakkroppen og har ganske lang oppstående behåring.
Guman Singh av Datia
Guman Singh av Datia var fra 1730 til 1736 hersker over staten Datia i India. Han var sønn av Ram Singh av Datia. Da Guman Singh døde i 1736 ble det strid om arvefølgen. Saken ble løst av maharajaen av Orchha, som utpekte Indrajit, oldebarn av Ram Chandra, til etterfølger.
Podistra
Levevis
Podistra tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).
Systematisk inndeling med europeiske arter
Oversikten har med europeiske arter. Slekten er hos Fauna Europaea plassert som underslekt av Podistra, mens den andre steder står som egen slekt.
Santana do Araguaia
Santana do Araguaia er en kommune i delstaten Pará i nordregionen av Brasil.
Byen ligger ved elven Araguaia som marker grensen med delstaten Tocantins. Byen ble etablert den 20. desember 1961 av daværende guvernør av Pará, Aurélio do Carmo, etter å ha blitt utskilt fra kommunen Conceição do Araguaia. Flyplassen Santana do Araguaia Airport dekker byen.
Mollakkord
Den skiller seg fra durakkord ved at mollakkorden har en liten ters der durakkorden har en stor ters. Hvis grunntonen er tonen C, består akkorden (i grunnstilling) av tonene C, Eb og G. Første omvending av denne C-durakkorden er tonene Eb, G og C. Andre omvending er G, C og Eb.
Ettersom intervallet mellom liten ters og ren kvint er en stor ters, kan en betrakte en mollakkord som en akkord bestående av en liten ters (f.eks. C til Eb) med en stor ters (Eb til G) over. Til sammenligning består en durakkord av en stor ters med en liten ters over.
Andrej Rubljov
Andrej Rubljov (russisk: Андре́й Рублёв) (født omkring 1360 eller 1370, død 1427 eller 29. januar 1430 i Andrikov-klosteret i Moskva) regnes som den betydeligste russiske ikon- og freskomaleren fra middelalderen.
Det finnes lite informasjon om hans liv. Man vet ikke hvor han ble født. Han levde sannsynligvis i Troitse-Sergijeva Lavra under Nikon av Radonezj, som ble igumen etter Sergij Radonezjskijs død i 1392.
Annet
Andrej Tarkovskij laget i 1965 filmen Andrej Rubljov. I dette filmeposet skildres middelalderen i Russland, hvor Rubljov mer er en tilskuer til poetiske tablåer enn en biografisk hovedperson i filmen.
Zoja Ivanova
Zoja Aleksandrovna Ivanova (russisk: Зоя Александровна Иванова; født 14. mars 1952 i Saton, Petropavlovsk) er en kasakhstansk tidligere maratonløper som representerte Sovjetunionen.
I 1985 fikk hun sølvmedalje under «IAAF World Cup Marathon», og i 1987 ble det gull.
Karrierens høydepunkt kom i 1987 under VM i Roma, med sølvmedalje bak portugisiske Rosa Mota
Santarém Novo
Santarém Novo er en kommune i delstaten Pará i nordregionen av Brasil.
Broome County
Broome County er et fylke i den amerikanske delstaten New York. Det har 200 536 innbyggere (2000). Fylkets administrative senter er Binghamton.
5. divisjon fotball for menn 2009
5. divisjon fotball for menn 2009 er det sjette nivået i norsk fotball 2009. Avdelingene er inndelt i regionale fotballkretsene. Det er opp til hver enkel fotballkrets å bestemme hvor mange avdelinger det skal være i divisjonen og hvordan opprykk skal avgjøres. Fotballkrets kan selv bestemme hvordan og hvor mange lag som rykker opp til 4. divisjon og ned til eventuell 6. divisjon.
Cheezy Keys
Cheezy Keys er en norsk underholdningsgruppe som ble etablert vinteren 2000.
Gruppa består av fire medlemmer; Kim Arne Hagen, Hans Petter Moen, Kjærand Moe, Morten Bergheim og Bjørnar Reime Erlandsen. Sistnevnte ble med i gruppa i 2004, etter at Mads Rogde gikk ut. Hans Petter Moen ble med etter at Bård Steine sluttet.
Cheezy Keys opptrådt på flere revyer, blant annet i Edderkoppen Revyteaters åpningsforestilling På nett med byen i 2003 (med blant andre Anne Marit Jacobsen, Linn Skåber, Brede Bøe og Geir Morstad), og i Finn Fem Feil som de spilte på Scandinavia Scene i Oslo. De ble nominert til Komiprisen 2002 som årets nykommer.
Medlemmene har bakgrunn fra musikal- og teater-miljøet i Oslo, og gjorde seg bemerket som a cappella-gruppe. Etter showdebuten i 2002 samarbeidet de med en rekke kjente artister, både som musikere og på teaterscenen.
De deltok i den norske Melodi Grand Prix-finalen tre ganger. I MGP 2005 fikk de tredjeplass i superfinalen med sangen «Feel The Beat». I MGP 2006 ble de nummer to med sangen «I Hear Music». I tillegg sto de for det komiske pauseinnslaget i Melodi Grand Prix 2003. Utgangspunktet for innslaget var at den latviske hovedstaden Riga dette året skulle være vertskap for den internasjonale EuroSong-finalen. Cheezy Keys fremførte et pausenummer som skulle henspille på latvisk kultur, men som i stedet var basert på russiske referanser. I etterkant gikk gruppen ut og beklaget om noen hadde blitt såret over innholdet i pauseinnslaget.
I 2007 spilte de hovedrollene i serien Skrimmel Skrammel på NRK, som hadde barn som målgruppe.
Gruppen hadde også en liten rolle i filmen Olsenbanden jr med sangen «Come back to me».
Walter Außerdorfer
Walter Außerdorfer (født 18. april 1939) er en italiensk tidligere aker som deltok i de olympiske vinterleker 1964 i Innsbruck.
Außerdorfer vant en olympisk bronsemedalje i aking under Vinter-OL 1964 i Innsbruck. Sammen med Sigisfred Mair kom han på tredjeplass i konkurransen toer for menn, bak to lag fra Østerrike.
Indirekte frispark
En enkel regel sier at det skal idømmes indirekte frispark når en spiller begår en forseelse uten å være i fysisk kontakt med en spiller. De to unntakene for dette er hands (direkte frispark uten fysisk kontakt mellom spillere) og obstruksjon (spiller stopper motstander bevisst ved å stille seg i løpebanen).
Det at et frispark er indirekte betyr at det ikke er tillatt å skyte ballen i mål på første berøring ved igangsetting.
Motstanderlaget må ved indirekte frispark (som ved direkte) være 9,15 meter unna ballen når sparket tas. Om dette ikke overholdes får spilleren som ikke fulgte reglementet gult kort og sparket blir tatt på nytt.
Når en spiller sparker ballen som første person etter dommeren har blåst, kan ikke den samme spilleren røre ballen igjen før en motstander eller en medspiller har rørt ballen. Om dette skjer blir det idømt indirekte frispark motsatt vei.
Retningslinjene for indirekte frispark
Et indirekte frispark tildeles motstander hvis målvakten, innenfor eget straffesparkfelt begår en av 4 forseelser :
• bruker mer enn seks sekunder når han kontrollerer ballen med hendene før han frigjør den for spill
• tar ballen med hendene etter at den med hensikt er spilt til han fra en medspiller
• tar ballen med hendene etter å ha mottatt den direkte fra et innkast tatt av en medspiller
Et indirekte frispark tildeles motstanderne hvis en spiller, etter dommerens skjønn:
• spiller på en måte som anses som farlig
• stenger en motspiller fra å komme fram
• hindrer målvakten i å frigjøre ballen fra hendene
• begår enhver annen forseelse som ikke tidligere er nevnt i regel 12, hvor spillet stoppes for å advare eller vise ut en spiller.
Ingebrigt Vik
Ingebrigt Vik (født 5. mars 1867 i Øystese, død 22. mars 1927 samme sted) var en norsk billedhugger.
Kolonisering av Venus
Siden romalderen ble innledet, har man spekulert i om Venus er et mulig mål for en menneskelig kolonisering i det indre solsystemet. Oppdagelsen av Venus' svært ugjestmilde atmosfære har imidlertid ført til at disse tankene betraktes som avleggs av mange, og fokus har blitt flyttet til Mars og månen. Nylig har man imidlertid undersøkt muligheten for å begynne kolonisere Venus i det øvre skylaget, som har mer tolererbare forhold, for deretter å ta seg nedover mot overflaten når man er klar. En eventuell kolonisering av Venus ligger imidlertid svært langt frem i tid på grunn av de tekniske vanskelighetene dette ville medføre. Det er også uavklart hva de umiddelbare fordelene med en slik kolonisering ville være i forhold til andre tenkbare mål.
Ingebrigt Vik
Liv og arbeid
Vik er regnet som en av de Norges største billedhuggere, men havnet - i likhet med andre av sine samtidige kolleger - i skyggen av Gustav Vigeland.
Kolonisering av Venus
Fordeler
Venus har åpenbare likheter med jorden som kanskje gjør en kolonisering enklere enn andre mulige mål. Disse likhetene, og dens nærhet, har gjort at man kaller den vår «søsterplanet».
Ingebrigt Vik
Liv og arbeid
Mange av Viks arbeider er utstilt i Øystese i Ingebrigt Vik museum, som nå er en del av kulturinstitusjonen Kunsthuset Kabuso. Noen av Viks beste arbeider er utstilt i Nasjonalgalleriet: «Ung Pike» (1903) og «Ynglingen» (1913). I teaterparken i Bergen finnes «Ynglingen», og vis-à-vis byparkens musikkpaviljong er statuen av komponisten Edvard Grieg (1915) satt opp i bronse.
Kolonisering av Venus
Fordeler
Venus er lik jorden både i størrelse og masse, noe som resulterer i at Venus og jorden har nesten lik gravitasjon (0,904 g sammenlignet med jordens 1g). De fleste av de andre målene som har blitt foreslått for kolonisering vil skade mennesker etter et langt opphold. Mennesker som derimot ble født på Venus ville kunne tilpasse seg jordens tyngdekraft uten problem.
Ingebrigt Vik
Tidlig liv
Vik vokste opp i Øystese og begynte som treskjærer i farens møbelbedrift. Han tjente lommepenger ved å lage små trefigurer som han solgte til turister, og ble oppdaget og anbefalt å dra til Bergen. Dit dro han som 15-16-åring og fikk arbeide og lærlingplass hos en møbelsnekker, der han lærte marmorhugging og å skjære ut i tre og elfenbein. Han ble snart regnet som flink, og utdannelsen skulle senere gi ham oppdrag med utsmykninger til Gamlehaugen, der han sto for utformingen av gelendere og annet synlig trevirke. Arkitekt Jens Kielland tegnet Gamlehaugens møbler i dragestil, der Vik foretok utskjæringene. Samtidig fulgte han teknisk fagskoles kveldskurs.
Kolonisering av Venus
Fordeler
I Venus' øvre atmosfære, i en høyde på ca. 50 km, vil trykk og temperatur være relativt like som på jorden (1 bar og 0–50 °C). Denne regionen er også rik på solenergi. Det dannes ca. 2610 watt per kvadratmeter i den øvre delen av Venus' atmosfære; det er 1,9 ganger mer enn på jorden. Etter månen er Venus også det nærmeste større himmellegemet sett fra jorden. Dette gjør transport og kommunikasjon enklere enn for de fleste andre steder i solsystemet.